สวัสดีค่ะ คุณ หนูว่าปจด.ผิดปกติจากเดิมค่ะ เป็นปจด.รอบนี้มันเป็นเมือกใสๆปุ่นสีเทาๆ มีกลิ่นเปรี้ยวแรงมากค่ะ มาแค่ 2-3ก็หายไป แต่ก่อนปจด.จะมา หนูมีเพศสัมพันธ์แล้วรู้สึกเจ็บช่องคลอด และมีอาการปวดท้องน้อยมากๆ แต่หนูไม่ได้ปกกันค่ะ เพราะจะปล่อยมีน้องค่ะ หนูควรจะไปหาหรือซื้อยามาทานดีค่ะ
สวัสดีค่ะ การมีเมือกใสๆ ปนสีเทา มีกลิ่นเหม็นเปรี้ยว ไม่น่าใช่ประจำเดือน แต่เป็นอาการตกขาวที่ผิดปกติ ซึ่งอาจเกิดได้จากการอักเสบจากเชื้อแบคทีเรียในช่องคลอด (bacterial vaginosis)ซึ่งจะทำให้มีตกขาวปริมาณมากขึ้น มีสีเหลือง หรือเทา และมีกลิ่นเหม็นเหมือนคาวปลา และอาจทำให้แสบหรือคันช่องคลอดได้เล็กน้อย แต่จะไม่ทำให้มีปวดท้องน้อยอย่างไรก็ตาม ตกขาวที่ปกติ อาจเกิดจากสาเหตุอื่นได้อีก เช่น-การติดเชื้อราในช่องคลอดแต่ตกขาวมักเป็นสีขาวขุ่น จับตัวเป็นก้อนลักษณะคล้ายแป้งเปียก และมีอาการแสบหรือคันช่องคลอดมาก รวมถึงอวัยวะเพศด้านนอกด้วย แต่ตกขาวจะไม่มีกลิ่นเหม็น-การติดเชื้อปรสิต ตกขาวมีกลิ่นเหม็นคาวรุนแรง มักมีสีเขียว หรือมีฟองปน และมีอาการแสบหรือคันในช่องคลอดมาก-ติดเชื้อหนองในแท้หรือหนองในเทียม ตกขาวมักมีสีเหลืองหรือเขียวคล้ายหนอง มีกลิ่นเหม็นมีอาการเจ็บและคันช่องคลอด เจ็บขณะมีเพศสัมพันธ์ เจ็บเวลาปัสสาวะ และหากเชื้อเข้าสู่มดลูก ก็จะทำให้เกิดมดลูกอักเสบ และมีอาการปวดท้องน้อยได้หากยังคงมีตกขาวที่ผิดปกติต่อเนื่อง หรือมีอาการปวดท้องน้อย มีเจ็บขณะมีเพศสัมพันธ์ทุกครั้ง แนะนำควรไปพบสูติ-นรีแพทย์เพื่อตรวจและรักษาค่ะ เพราะหากเป็นมดลูกอักเสบและไม่รับรักษาที่ถูกต้อง อาจมีผลต่อภาวะการมีบุตรยากได้ค่ะ